text: Kongeskibet på visit
  13 april 2015 kl. 18.23
  Slaget på Dybbøl markeres med et besøg af Kongeskibet, som i weekenden lægger til kaj i Sønderborg.
  Lørdag den 18. april lægger Kongeskibet til kaj i Sønderborg. Omkring kl. 16.00 kommer skibet sejlende til Sønderborg, og her bliver det indtil søndag morgen. Det er en tradition, at Kongeskibet er i byen vande den 18. april, da det var den dag tilbage i 1864, hvor Dybbøl lagde skanser til et af Danmarkshistoriens mest kendte slag.
  Besøget i Sønderborg er et led i Kongeskibets forårstogt, hvor alle funktioner og mandskabet testes inden sommerens royale togter. Indtil videre er weekendens besøg det eneste planlagte af slagsen i Sønderborg i år.
  